Farg‘onada “Hamshira-2015” ko‘rik tanlovining mamlakat bosqichi bo‘lib o‘tdi. Bu haqda “Huquq” gazetasi yozmoqda. Tanlov yakunlariga ko‘ra, Respublika shoshilinch tibbiy yordam ilmiy markazi Farg‘ona viloyati filiali hamshirasi Shohsanam Akbarova birinchi o‘rinni egalladi va Spark avtomashinasi bilan taqdirlandi. Sirdaryo urush va mehnat faxriylari shifoxonasi hamshirasi Shahlo Fayziyeva ikkinchi, Respublika shoshilinch tibbiy yordam ilmiy markazi Buxoro viloyati filiali hamshirasi Sitora Rahmatova uchinchi o‘rinni egalladi.